MacBook Air

ה-**MacBook Air** הוא מחשב נייד מסדרת מקינטוש תוצרת חברת אפל. הוא הוצג לראשונה בכנס Macworld Conference & Expo ב-15 בינואר 2008 כמחשב "אולטרא נייד" (אולטראבוק). אפל תיארה אותו כ"מחשב הנישא הדק ביותר בעולם".

מחשבי המקבוק אייר נחשבים לזולים שבמחשבים הניידים של אפל. הם נחשבים לפחות מקצועיים ממחשבי המקבוק פרו ועומדים לצד מחשבי המקבוק (12 אינץ'). משום כך הם נחשבים למחשבי שמיועדים בעיקר לסטונדנטים או אנשים שמבצעים פעולות ״קלות״ על המחשב, כגון שימוש במעבד תמלילים, גלישה באינטרנט ושמיעת מוזיקה.
## היסטוריה
[ממוזער|שמאל|250 פיקסלים|[סטיב ג'ובס אוחז במקבוק אייר בעת השקתו בינואר 2008]]
את מחשבי המקבוק אייר חשף מנכ״ל אפל סטיב ג'ובס ב-15 בינואר 2008, כשהוציא את המחשב הדקיק ממעטפה. המחשב היה ראשון מסוגו, ומחשבים ניידים דקים של חברות שונות העתיקו אחר כך את עיצובו המהפכני. הוא כלל את המעבד Core 2 Duo של אינטל שפותח בישראל, שהיה קטן ב-60% בהשוואה לדגם הסטנדרטי שלו, עם שתי אפשרויות: מעבד 1.6 ג'יגה-הרץ, או מעבד 1.8 ג'יגה-הרץ מהיר יותר.

באוקטובר 2010 הושק הדור השני של "המקבוק אייר". הדגם הקטן עם מעבד אינטל Core 2 Duo במהירות 1.4 ג'יגה הרץ או במהירות 1.6 ג'יגה ושני ג'יגה בייט של זיכרון, השוקל 1.06 קילוגרם. עם חיי סוללה של כחמש שעות וכונן פלאש בגודל 64 ג'יגה בייט. או לחלופין. דגם ה-13.3 אינץ' צויד במעבד Core 2 Duo של אינטל במהירות 1.86 ג'יגה הרץ או במהירות 2.13 ג'יגה, עם חיי סוללה של שבע שעות.

באוקטובר 2018 השיקה אפל עדכון ראשון מאז 2010 למחשבי "המקבוק אייר". המחשבים החדשים כללו שינויים בכל הבחינות, מהמסך, למקלדת חדשה וגם לעיצוב וכניסות חדשות (USB-C). כולל: תצוגת רטינה בגודל של 13.3 אינץ', זיכרון פנימי של עד 16 ג'יגה בייט, אפשרות לפתוח את המחשב באמצעות טביעת אצבע, סאונד טוב יותר ומיקרופונים משודרגים.

בסוף שנת 2020 יצאה גרסה של דגם 13" עם שבב Apple M1 מפיתוח פנימי של החברה, במקום מעבד של אינטל.

בכנס המפתחים העולמי של אפל שהתרחש ב-6 ביוני 2022, השיקה אפל את המערכת על שבב החדשה שלה ולצידה 2 מחשבים ניידים: המקבוק אייר 2022 והמקבוק פרו 13 אינץ' 2022. הגרסה החדשה הציגה עיצוב חדש וביצועים יותר טובים מאשר הדגם הקודם.

## מפרט
כדי להפחית את גודל ומשקל המחשב, אפל זנחה תכונות ורכיבים שנקבעו כסטנדרט במחשבים נישאים. זה המחשב הראשון של אפל מאז PowerBook 2400c ללא כונן אופטי מובנה.
משתמשים יכולים לרכוש בנפרד כונן Super Drive שמתחבר דרך חיבור ה-USB הזמין במחשב.
זהו מחשב בעל מסך 11 ו-13 אינץ'.

כמו גם סדרת ה-PowerBook Duo, המקבוק אייר מחסיר כמה פונקציות שנמצאות במחשבים גדולים יותר פיזית כמו סלוט הביטחון של קנסינגטון או חיבור Ethernet (למרות שניתן לרכוש ממיר USB ל-Ethenet בנפרד).
המקבוק אייר מציע 2 חיבורי USB ואינו מציע חריץ Cardbus או Expresscard שמהווים חריץ חובה בכל מחשב נישא ישן כחדש.
גם חיבור ה-FireWire לא זכה להיכנס לרשימת רכיבי המחשב. לעומת זאת, למקבוק אייר יש חריץ SDXC (דגמי 13 אינץ'), חיבור 3.5 מ"מ לאוזניות וחיבור Thunderbolt.

למקבוק אייר מערכת נעילה מגנטית וכיסוי אלומיניום דומה לזה של ה-MacBook Pro.
משטח המגע (המשמש גם כעכבר) - מוגדל ומאפשר אפשרות נגיעה במספר מקומות בדומה ל-אייפון של אפל, מדובר בשיפור ניכר ממשטחי המגע הקודמים של מחשבי החברה.
### דיסק מרוחק
[ממוזער|שמאל|250px|כונן ה־[SuperDrive אותו ניתן לרכוש כתוסף]]
המקבוק אייר מאפשר גישה לכוננים אופטיים הן של מחשבים מחברת מקינטוש והן של מחשבי PC מבוססי Windows, ובתנאי שעליהם מותקנת תוכנת דיסק מרוחק המאפשרת התקנת תוכנות מ-CD או DVD. תוכנה זו נמצאת באתר של אפל להורדה.

תכונת הדיסק המרוחק תומכת גם ב-Netbooting כך שמקבוק אייר יכול למעשה לעשות אתחול ממחשב מרוחק.

### שירות למשתמש
שלא כמו קודמיו למשפחת MacBook, המקבוק אייר לא מאפשר החלפת חלקים על ידי המשתמש בגישה ישירה. הדיסק הקשיח, הזיכרון, הסוללה סגורים הרמטית בתוך המארז כאשר הזיכרון מולחם ישירות על הלוח. שלא כמו אייפוד או אייפון, את הדיסק הקשיח במקבוק אייר **ניתן** להחליף אך בצורה לא נוחה.

כחלק מהשירות ללקוח מאפשרת אפל להחליף את הסוללה במעבדותיה בתמורה לעמלה, ניתן לעשות זאת גם בחנויות צד שלישי אך הדבר פוגע באחריות המוצר.

### התחשבות בסביבה
אפל כללה מספר מאפיינים אשר הופכים את המקבוק אייר לידידותי יותר לסביבה. כתגובה טען ארגון Greenpeace העולמי, "אנו יכולים להגיד שאפל הופכת לירוקה יותר, אך אינה ירוקה מספיק".

## ביקורות
נמתחה ביקורת על המקבוק אייר על כך שמחירו גבוה מדי באופן יחסי למחשבים נישאים דומים או בעלי מפרט טכני טוב יותר. בעת השקתו נמכר בישראל בטווח מחיר של 10–17 אלף שקל. ביקורת נמתחה גם על בעיית ההרכבה של חריץ ה-USB ושקע האוזניות בטענה שהם הורכבו קרוב מדי ודורשים מהמשתמשים לרכוש מפצל USB חיצוני.
המחסור בחיבור FireWire אינו מאפשר העברת נתונים ישירה דבר המאט את קצב העברת הנתונים בין דיסקים חיצוניים ומחשב המקבוק אייר.

כשהושקו דגמי 2010 - 2011 (שעוצבו מחדש) המקבוק אייר ספג ביקורות טובות למדי, ככל הנראה לאור הוספת קורא כרטיסי SD, כניסת USB ומעבדי ה-Sandy Bridge של אינטל. בנובמבר 2010 המגזין Consumer Reprot דירג את המחשב במקום השני ברשימת הנטבוקים (מחשבים ניידים קלים במיוחד) הטובים בשוק.

## מפרט טכני

## ראו גם
*MacBook
*MacBook Pro

## קישורים חיצוניים

* 
## הערות שוליים

קטגוריה:מכשירי חברת אפל
קטגוריה:מכשירים שהושקו ב-2008
קטגוריה:מחשבים ניידים